cyanic-selkie/wikianc huggingface dataset:
Työväen pääneuvosto
Perustaminen ja kokoonpano
Suomen työväen toimeenpaneva komitea teki päätöksen kansanvaltuuskunnan ja työväen pääneuvoston perustamisesta heti sisällissodan käynnistyttyä 28. tammikuuta 1918. Molemmat oli tarkoitettu vain väliaikaisratkaisuksi, sillä lopullinen hallitusmuoto piti myöhemmin luoda kansanäänestyksen perusteella. Alustavassa suunnitelmassa pääneuvoston jäsenmäärä oli 35, joista sosialidemokraattisella puolueella, Suomen Ammattijärjestöllä ja punakaarteilla olisi kullakin ollut kymmenen ja työväenjärjestöjen eduskunnalla viisi. SDP:n puolueneuvosto ei kuitenkaan hyväksynyt paikkajakoa, koska Helsingin edustus olisi muodostunut liian suureksi ja lisäksi punakaartin pelättiin saavan liikaa valtaa. Puolueneuvostolle annettiin viisi lisäpaikkaa ja näin pääneuvoston lopulliseksi jäsenmääräksi tuli 40.
Työväen pääneuvoston kokoonnuttua punakaartit esittivät myös Tampereelle, Turulle ja Viipurille omia edustajia tai vaihtoehtoisesti HTE:n edustajista luopumista. Lisäksi vaadittiin punakaartien sekä SAJ:n edustajien määrän nostamista viiteentoista. Ehdotuksia ei hyväksytty, mutta HTE joutui luopumaan yhdestä paikastaan, jotta kaikille vaalipiireille saatiin yksi SDP:n edustaja. Lopulta myös Finlands Svenska Socialdemokrater ja Suomen Sosialidemokraattinen Naisliitto saivat oman edustajansa, kun Lappi ja Vaasan pohjoinen vaalipiiri jätettiin ilman. Pääneuvostoon valituilla oli niin sanottu imperatiivinen mandaatti eli järjestöillä oli halutessaan oikeus vaihtaa edustajansa.
Työväen pääneuvoston jäsenistä ei ole tarkkaa tietoa, sillä asiakirjat ovat pääosin kadonneet tai tuhoutuneet. Tutkija Osmo Rinta-Tassin mukaan edustajia oli ainakin 48, kun lasketaan myös poisjääneiden tilalle valitut. Pääesikunnan tiedusteluosasto julkaisi sodan jälkeen kolme listaa, jotka sisälsivät 53 pääneuvoston jäseniksi epäiltyä henkilöä. Pääneuvoston jäsenten joukossa oli muun muassa 16 entistä kansanedustajaa. Kaikki valitut eivät ottaneet tehtävää vastaan, sillä esimerkiksi Eetu Salin kieltäytyi osallistumasta pääneuvoston toimintaan ja kansanedustaja Abraham Harjula jäi valkoisten vangiksi kotiseudullaan Etelä-Pohjanmaalla.
Toiminta
SDP, SAJ ja HTE valitsivat edustajansa jo helmikuun alkupäivinä, mutta Työväen pääneuvosto pääsi kokoontumaan ensimmäisen kerran vasta 14. helmikuuta, kun Helsingin punakaartien päälliköt olivat suorittaneet edustajavaalinsa. Helsingin Säätytalolla pidetyssä kokouksessa pääneuvoston puheenjohtajaksi valittiin SAJ:n edustaja Valfrid Perttilä. Lisäksi asetettiin perustuslaki-, laki-, valtiovarain-, sota- ja talousasiain- sekä ulkoasiainvaliokunnat. Perustuslakivaliokunta aloitti välittömästi työväen pääneuvoston perussäännön laatimisen, joka hyväksyttiin 18. helmikuuta pidetyssä istunnossa. Sen mukaan työväen pääneuvosto käytti ylintä päätäntävaltaa yhdessä kansanvaltuuskunnan kanssa. Pääneuvosto pystyi nimeämään ja erottamaan kansanvaltuuskunnan jäsenet, ja sillä oli myös oikeus muuttaa tai kumota mikä tahansa kansanvaltuuskunnan päätös. Työväen pääneuvoston jäsenillä oli lisäksi oikeus tehdä kysymyksiä kansanvaltuuskunnan jäsenille, joilla puolestaan oli velvollisuus vastata niihin. Päätökset hyväksyttiin yksinkertaisella enemmistöllä lukuun ottamatta puheoikeuteen liittyviä rajoituksia, joihin vaadittiin kahden kolmasosan määräenemmistö.
Perussäännön edellyttämä työjärjestys vahvistettiin 22. helmikuuta. Se oli suurimmaksi osaksi suora kopio eduskunnan työjärjestyksestä ja vuoden 1906 valtiopäiväjärjestyksestä. Istunnot määrättiin maantantai-, keskiviikko- ja perjantai-illoiksi. Pöytäkirjojen puuttuessa niiden määrästä tai sisällöstä ei ole tietoa, sillä ainoastaan osasta uutisoitiin lehdistössä. Pääneuvoston jäsenen Erkki Härmän mukaan se kokoontui noin kymmenen kertaa. Viimeinen varsinainen kokous oli 10. huhtikuuta Viipurin hovioikeuden talossa. Työväen pääneuvosto ei kokoontunut ilmeisesti kertaakaan täysilukuisena, eikä se aina ollut edes päätösvaltainen. Työväen pääneuvostosta ei lopulta tullut alkuperäisen tarkoituksensa mukaista tekijää punaisten päätöksenteossa, vaan todellinen valta jäi kansanvaltuuskunnalle sekä punakaartien esikunnille.
Jäsenet
Luettelo sisältää tutkija Osmo Rinta-Tassin luetteloimat työväen pääneuvoston jäsenet. Valtiovarain- ja ulkoasiainvaliokuntien täydellistä kokoonpanoa ei tunneta.
Nainen Eeva
pienoiskuva|Valtamerilaivan korttipöydässä vas. [[Charles Coburn, Barbara Stanwyck ja Henry Fonda.]] Nainen Eeva (The Lady Eve) on Preston Sturgesin käsikirjoittama ja ohjaama yhdysvaltalainen komediaelokuva vuodelta 1941. Sen pääosia näyttelevät Barbara Stanwyck ja Henry Fonda.
Juoni
Nuori, salskea ja varakas käärmetutkija (Fonda) on palaamassa kotiinsa Etelä-Amerikan viidakosta. Matkustajalaivalla hän törmää kaunottareen (Stanwyck) ja tämän korttihuijari-isään (Charles Coburn), jotka saavat idean viedä mieheltä rahat. Huijarineito viekoittelee hajamielisen tutkijan kerta toisensa jälkeen erilaisissa rooleissa, mutta asiat mutkistuvat kun miehen lemmikkikäärme tahtoo karkailla ja nuorten suhteessa alkavat ilmetä aidot kiintymyksen tunteet.
Vastaanotto ja jälkimaine
Elokuvan alkuperäistarinan kirjoittaja Monckton Hoffe oli ehdolla parhaan alkuperäiskäsikirjoituksen Oscar-palkinnon saajaksi. The New York Times valitsi elokuvan vuoden 1941 parhaaksi.
Vuonna 1997 Nainen Eeva otettiin mukaan National Film Registryn kulttuurillisesti, historiallisesti tai esteettisesti merkittävien elokuvien kokoelmaan. Vuonna 2000 American Film Institute kokosi listan sadasta hauskimmasta komediaelokuvasta, ja Nainen Eeva ylsi sijalle 55. Vuonna 2004 The New York Timesin kriitikot valitsivat Nainen Eevan yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle sijalle 19.
Filothéi-Psychikó
Filothéi-Psychikó ( eli Δήμος Φιλοθέης-Ψυχικού, Dímos Filothéis-Psychikoú) on Kreikan kunta, joka sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 6,2 neliökilometriä ja väkiluku 26 968 (vuonna 2011). Kunnan kuntakeskus on Psychikó.
Filothéi-Psychikó sijaitsee noin kuusi kilometriä Ateenan keskustasta koilliseen. Kunta syntyi, kun Filothéi, Néo Psychikó ja Psychikó yhdistyivät vuoden 2011 alussa Kallikrates-suunnitelman mukaisesti.
Kanadan Grand Prix 2006
Kanadan Grand Prix 2006 (virallisesti XLIII Grand Prix du Canada) oli Formula 1 -kauden 2006 9. osakilpailu, joka ajettiin Circuit Gilles Villeneuven radalla Kanadassa 23.–25. kesäkuuta 2006. Kilpailun voitti Renault'n Fernando Alonso. Toiseksi sijoittui Michael Schumacher ja kolmanneksi Kimi Räikkönen. Neljänneksi sijoittui Giancarlo Fisichella joka sai heti kilpailun alussa varikonläpiajorangaistuksen otettuaan varaslähdön.
Kilpailu
=== Johtokierrokset ===
Filothéi-Psychikó
Kunnan osat
Vuoden 2011 kuntauudistuksesta lähtien Filothéi-Psychikón kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Oksava
Oksava on Haapajärven kylä ja taajama. Taajaman väkiluku vuonna 2005 oli 1 093 ja pinta-ala 13,6 km², josta vettä 0,4 km². Asukasluvultaan Oksava on Haapajärven keskustaajaman jälkeen toiseksi suurin taajama.
Oksava sijaitsee noin 9 km:n päässä Haapajärven keskustasta ja 20 km:n päässä Nivalasta valtatie 27:n ja Aholantien risteyksessä. Kylän halki virtaa Kalajoki, jossa on Oksavan voimalaitos. Oksavalta on löydetty uhrikivi.
Oksavalla on ala-asteen koulu, jossa on noin 60 oppilasta.
Lähteet
63.81111°N, 25.24444°W
Yhdysvaltain avoin tennisturnaus 2017
Kaksinpelin sijoitetut pelaajat julkistettiin 23. elokuuta ja pääsarjan kaaviot 25. elokuuta.
Balázs Kiss
Balázs Kiss (s. 21. maaliskuuta 1972 Veszprem, Unkari) on entinen unkarilainen moukarinheittäjä, olympiavoittaja ja EM-hopeamitalisti.
Kiss sijoittui kolmanneksi Euroopan juniorien mestaruuskilpailuissa 1991. Vuosina 1993–1996 hän voitti neljästi Yhdysvaltain yliopistomestaruuden ja vuosina 1995 ja 1997 kesäuniversiadien moukarinheittomestaruuden.
Atlantan olympialaisissa 1996 Kiss voitti kultamitalin ja kaksi vuotta myöhemmin 1998 EM-kisoissa Budapestissa hän saavutti hopeaa. Lisäksi hän sijoittui arvokisoissa kolme kertaa neljännelle sijalle – 2002 Münchenin EM-kisojen loppukilpailussa Kiss heitti neljä kertaa yli 80 metrin, mutta jäi neljänneksi.
Kissin ennätys on tasan 83 metriä, minkä hän heitti 4. kesäkuuta 1998 Saint-Denisissä.
Munapää
Munapää, oikealta nimeltään Elihas Starr on Marvel-kustantamon sarjakuvissa esiintyvä rikollisnero. Hahmon loivat Stan Lee ja Jack Kirby. Munapää esiintyi ensimmäisen kerran Tales to Astonish-lehden numerossa 38 (1962).
Historia
Elihas Starr oli hallitukselle työskentelevä tiedemies, joka jäi kiinni salaisten asiakirjojen varastamisesta. Media risti hänet Munapääksi ja pian vaikutusvaltainen rikollisjärjestön johtaja otti Munapäähän yhteyttä. Munapään tehtäväksi jäi tuhota Henry "Hank" Pym, Muurahaismies. Vaikka Munapää käytti koko teknologista osaamistaan, Muurahaismies onnistui pakenemaan ansoista ja miltei vangitsemaan Munapään.
Yhä uudelleen Munapää yritti pakkomielteenomaisesti vangita Hank Pymin käyttäen milloin Ampiaista syöttinä tai huijaamalla Muurahaismies taistelemaan Hämähäkkimiestä vastaan. Munapää alkoikin pitää Muurahaismiestä arkkivihollisenaan ja tunsi alemmuudentunnetta tämän edessä.
Luovuttuaan kostostaan Munapää liittoutui Hullun Haihattelijan ja Nukkemestarin kanssa. Kolmikko rakensi satelliitilta toimivan laseraseen ja kiristi sen avulla rahaa Amerikalta. Kostajat kuitenkin tuhosivat satelliitin Haukansilmän veljen, Barneyn avulla. Barney kuitenkin kuoli tapahtumien aikana. Myöhemmin Munapää yritti saada Miekkamiehen (tuolloin Jacques Duquesne) kaappaamaan Hank Pymin, mutta Haukansilmä tuhosi rikollisten suunnitelmat Goljatin hahmossa.
Munapää pakeni kuitenkin vankilasta ja yritti mielensiirtolaitteellaan siirtää Pymin älykkyyden osaksi omaansa ja kokeili sitä jopa omaan sisarentyttäreensä, Trish Starriin ennen kuin Hank Pym jälleen voitti Munapään. Kostoksi Munapää asensi pommin Trishin autoon, joka jätti naisen eloon, mutta repi irti tämän toisen käsivarren.
Kostajat saapuivat pian paikalle pelastaamaan päivän, mutta Munapää yritti vielä kerran surmata Pymin ampumalla tätä selkään. Haukansilmän onnistui kuitenkin ampua aseen piippuun yhden nuolen, joka tukki sen ja aiheutti aseen räjähdyksen. Munapää sai surmansa räjähdyksessä.
Voimat ja varusteet
Vaikka Munapäällä ei ollut lainkaan varsinaisia supervoimia, hän oli huomattavan älykäs robotiikan, fysiikan ja biologian saralla. Tämän lisäksi hän oli nerokas insinööri jolla oli ensiluokkaiset keksijänlahjat. Hän käytti rikollisissa operaatioissaan usein erilaisia suunnittelemiaan aseita, kuten hyönteisten kontrolloimiseen tarkoitettua laitetta, lasersatelliitteja, mielenhallintalaitteita ja robotteja.
Tommy Smith
Tommy Smith -nimisiä henkilöitä ovat:
Arachamítes
Arachamítes on Kreikan kylä, joka sijaitsee Peloponnesoksen niemimaan keskiosissa. Hallinnollisesti se kuuluu Trípolin kuntaan, Arkadian alueyksikköön ja Peloponnesoksen alueeseen. Aiemmin kylä kuului Valtétsin kuntaan ja vuodesta 2011 lähtien Trípolin kunnan Valtétsin kunnallisyksikköön. Kylä muodostaa oman kyläyhdyskuntansa (Τοπική Κοινότητα Αραχαμιτών, Topikí Koinótita Arachamitón). Kylän väkiluku on 50 (vuonna 2011).
Arachamítes sijaitsee suunnilleen Trípolin ja Megalópolin kaupunkien puolessa välissä. Etäisyys edelliseen on linnuntietä noin 14 kilometriä ja jälkimmäiseen noin 10 kilometriä.
Johan Gustaf Emil Segercrantz
Johan Gustaf Emil Segercrantz (3. heinäkuuta 1826 Kalvola – 1. syyskuuta 1901 Hamina) oli suomalainen upseeri ja virka- ja valtiopäivämies.
Segercrantzin vanhemmat olivat Otto Isak Segercrantz ja Ottiliana Vilhelmina Hillebrandt ja puoliso vuodesta 1855 Marja Melechin (k. 1912). Hjalmar Frithiof Segercrantz ja Johan Segercrantz olivat heidän poikiaan. Johan Gustaf Emil Segercrantz palveli ensin aliupseerina vuodesta 1845 ja sitten vänrikkinä vuodesta 1848, aliluutnanttina vuodesta 1850 ja luutnanttina vuodesta 1852, useissa eri joukko-osastoissa. Kapteeniksi hän yleni 1858 ja erosi sotapalveluksesta majurina 1868. Sotilasuransa jälkeen Segercrantz toimi vielä kruununvoutina.
Ylinen Salmijärvi
Ylinen Salmijärvi on Pirkanmaalla Kangasalla noin kolme kilometriä Suinulasta pohjoiseen sijaitseva järvi.
Maantietoa
Järven pinta-ala on 3,5 hehtaaria ja se on 400 metriä pitkä ja 150 metriä leveä. Se sijaitsee Käpykankaan koillispuolella olevassa kalliomäkien välisessä painaumassa. Järven länsipuolella mäki kohoaa vaiheittain yli 20 metrin korkeuteen, mutta järven lähiympäristö on soistunutta metsämaata. Järvellä ei ole kartan mukaan saaria. Sen rantaviivan pituus on 1,0 kilometriä ja sen rannat ovat soistunutta metsämaata. Järven länsipuolella kulkee metsäautotie, mutta järvi on autio.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Havisenjärven-Myllyojan valuma-alueeseen se kuuluu. Järven vedenpinnan korkeus on 138,5 metriä mpy. Siihen on johdettu kuusi suo-ojaa ja etelästä lähtee Aukeissuolle virtaava laskuoja. Ojat laskevat lopulta kilometrin päässä Aliseen Salmijärveen, joka laskee vuorostaan Havisevanjärveen.
Orio al Serion lentoasema
Orio al Serion lentoasema  on kansainvälinen lentoasema Italiassa, viisi kilometriä Bergamosta lounaaseen ja 45 kilometriä Milanosta itään.
Lentoasema palvelee lähinnä halpalentoliikennettä, jossa se usein tunnetaan Milano-Bergamon lentoasemana. Vuonna 2011 lentoaseman kautta kulki 8 419 948 matkustajaa ja siten se on yksi tärkeimmistä halpalentoliikenteen kentistä Italiassa. Yhdessä Malpensan kansainvälisen lentoaseman ja Linaten lentoaseman kanssa se muodostaa Milanon kolme lentoasemaa.
Luonnonkatastrofi
thumb|[[Metsäpalo riehuu Kaliforniassa.]] thumb|[[Nevado del Ruiz -tulivuoren purkaus aiheutti laharin eli mutavyöryn, joka hautasi alleen kolumbialaisen Armeron kaupungin.]] Luonnonkatastrofi eli luonnononnettomuus tai luonnonmullistus on katastrofi, jonka aiheuttaa luonto itse, ei ihminen. Luonnonkatastrofi voi olla hyvin tuhoisa: se voi aiheuttaa laajoja vahinkoja ja surmata paljon ihmisiä. Luonnonkatastrofeja on vaikea pysäyttää. Niiden varalle on kuitenkin suunniteltu erilaisia toimenpiteitä, joilla niistä voidaan varoittaa ennalta ja joilla niiden aiheuttamia haittoja voidaan vähentää. Katastrofin tapahduttua uhreja auttavat esimerkiksi avustusjärjestöt kuten Punainen Risti.
Geologiset luonnonkatastrofit
Geologiset katastrofit alkavat maanpinnassa ja pinnan alla. Niitä ovat esimerkiksi maanjäristykset, tulivuorenpurkaukset ja lumivyöryt. Myös tsunamit syntyvät yleensä maanjäristyksen tai muun vulkaanisen toiminnan seurauksena. Maanvyörymiä tapahtuu vuoristoisilla tai tunturi- tai vaara-alueilla sellaisissa paikoissa, missä maaperä on pehmeää, esimerkiksi savea. Maanvyörymän riskiä lisääviä seikkoja ovat eroosio ja rankkasateet. Norjassa on tapahtunut silloin tällöin suuria maanvyöryjä, muun muassa Gjerdrumissa vuonna 2020. Maanvyöryn kosteaa, mutaista muotoa kutsutaan mutavyöryksi. Tällaista tapahtuu joskus tulvivien jokisuistojen maastossa rankkasateiden aikana. Mutavyöryjä on tapahtunut muun muassa Kolumbiassa 2010, 2015 ja 2017.
Hydrologiset luonnonkatastrofit
Hydrologiset luonnonkatastrofit liittyvät veteen. Niitä ovat esimerkiksi tsunamit ja tulvat. Ilmastollisiin luonnonkatastrofeihin kuuluu monenlaisia sää- ja tuuli-ilmiöitä, kuten pyörremyrskyt, hirmumyrskyt, helleaallot ja lumimyrskyt. Nämä kategoriat voidaan yhdistää hydrometeorologisten luonnonkatastrofien luokaksi, johon voidaan lukea myös kuivuus ja maastopalot. Tsunami on hyökyaalto, joka voi syntyä meren alaisen maanjäristyksen tai tulivuorisaaren tuhoutumisen seurauksena tai meteorin pudotessa merialueelle. Tsunamin vyöryessä eteenpäin aallokko on epätasainen. Allokon tullessa rannikolle aallon pituus lyhenee, jolloin vesipatsas muuttuu korkeammaksi. Tsunameja esiintyy paljon Tyynellämerellä. Lähihistorian vakavin tsunamikatastrofi tapahtui 2004 Intian valtamerellä, mistä se iski rajusti Kaakkois-Aasiaan. Voimakkaita tsunameja on tapahtunut myös Japanissa 1703, Portugalissa 1755 ja Italian Messinassa 1908. Pyörremyrskyjä tapahtuu trooppisilla merialueilla ilmakehässä virtaavien pyörteisten tuulien seurauksena. Näitä vähintään 27°C:n lämpötilassa muodostuvia pyörremyskyjä kutsutaan Amerikan mantereella hurrikaaneiksi ja Kauko-Idässä taifuuneiksi. Pyörremyskyissä merivettä höyrystyy paljolti pilvipyörteiksi, jotka lopulta aiheuttavat sateen. Pyörremyrskyt heikentyvät huomattavasti lähestyessään mannerta. Kuuluisin hurrikaani Katrina pyöri Yhdysvaltojen etelärannikolla 2005. Luonnonkatastrofeja aiheuttavat myös tulvat. Pietari, joka sijaitsee suhteellisen lähellä Itämerta ja joka on rakennettu matalalle Neva-joen suhteen, on kärsinyt tulvista silloin tällöin. Bangladeshissa, joka sijaitsee sekä Ganges-joen että Brahmaputra- ja Meghna-jokien vaikutuspiirissä, esiintyy tuhoisia tulvia usein. Näin tapahtuu usein monsuunikaudella ja myrskyjen seurauksena. Tornado on pyörretuuli, joka syntyy kuuman ja kylmän ilmamassan kohdatessa. Se saattaa kestää useita tunteja, kunnes sää vakautuu tai ilma muuttuu kuivemmaksi. Voimakkaimpia tornadoja esiintyy Yhdysvalloissa, mutta tornadoja on ollut Antarktista lukuun ottamatta kaikilla mantereilla.
Irákleio (Attika)
thumb|left|240px|Näkymä Irákleioon. Irákleio sijaitsee noin kahdeksan kilometriä Ateenan keskustasta pohjoiskoilliseen. Kaupungissa sijaitsee Irákleion metroasema.
Luonnonkatastrofi
Muuntyyppiset luonnonkatastrofit
Muita luonnonkatastrofeja ovat sairaudet ja avaruudesta lähtöisin olevat katastrofit.
Operaatio Puerto
Operaatio Puerto (Operación Puerto, operaatio vuoristosola) on espanjalaiseen lääkäriin Eufemiano Fuentesiin liittyvä dopingtapaus. Fuentesia epäillään kiellettyjen dopingaineiden jakamisesta ammattilaisurheilijoille. Hänen epäillään avustaneen yli 200 urheilijaa, joista 34 ammattilaispyöräilijän nimet on julkistettu. Jokaisen pyöräilijän tapaus käsitellään tapauskohtaisesti urheilun kansainvälisten säännösten mukaisesti. Tapaus sai alkunsa toukokuussa 2006 ja toukokuuhun 2007 mennessä 15 pyöräilijää on vapautettu syytöksistä ja kolme on tunnustanut käyttäneensä dopingaineita tai heitä vastaan on ollut kiistämättömiä todisteita veridopingin käytöstä.
Poliisin toiminta
23. toukokuuta 2006 Espanjan Guardia Civil pidätti Liberty Seguros-Würth -tallin urheilupäällikön Manolo Saizin ja neljä muuta henkilöä, mukaan lukien Eufemiano Fuentes. Heidän epäiltiin välittäneen dopingaineita useille ajajille. Pidätysten yhteydessä poliisi teki useita kotietsintöjä. Yhdestä näistä, Fuentesille kuuluneessa, huoneistosta poliisi löysi tuhansia annoksia anabolisia steroideja, sata pakettia verivalmisteita ja verensiirrossa tarvittavaa välineistöä. Guardia Civil paljasti löytäneensä listan, joka paljasti myös useiden muiden ajajien sekaantuneen asiaan.
Liberty Seguros päätti lopettaa tallin sponsoroinnin, koska se katsoi Saizin sekaantumisen vahingoittaneen paitsi yrityksen myös pyöräilyn mainetta. Talli otti uudeksi nimekseen Würth.
Väliaikaiset kilpailukiellot
Sillä välin Würth-talli oli löytänyt uudeksi sponsorikseen 5 kazakstanilaisen yrityksen muodostaman ryhmittymän ja tallin nimeksi tuli Astana-Würth. ASO epäsi Comunidad Valencianan saaman villin kortin ja vaati tallin ajajia lähettämään verinäytteet todistaakseen syyttömyytensä. Myös Espanjan ympäriajon järjestäjät alkoivat harkita tallin osallistumisen epäämistä.
Espanjalaisen sanomalehden El Pais'in julkistettua Operaatio Puerton salaisia yksityiskohtia, Espanjalaiset ajajat boikotoivat Espanjan kansallisia mestaruuskilpailuja, jotka peruutettiin vain 500 nm ajon jälkeen. Tämän myötä esiin tulleiden uusien nimien seurauksena ASO lähetti Astana-Würthille kirjeen, jossa se pyysi tallia olemaan osallistumatta Ranskan ympäriajoon. Talli ei kuitenkaan huomioinut pyyntöä. Jan Ullrich, jonka El Pais liitti Fuentesiin, uhkasi haastaa lehden oikeuteen.
Urheilun välitystuomioistuin (CAS) katsoi, että Astana-Würthillä oli oikeus osallistua Ranskan ympäriajoon huolimatta järjestäjän vastustuksesta. Espanjan viranomaiset julkistivat kaikkiaan 56 Fuentesin listasta löydetyn ajajan nimet vain kaksi päivää ennen Ranskan ympäriajon alkua.
Koska Jan Ullrichin ja Óscar Sevillan nimet löytyivät listasta, päätti T-Mobile asettaa heidät välittömästi väliaikaiseen kilpailukieltoon. T-Mobilen esimerkkiä seurasivat CSC (Ivan Basso) ja AG2R Prévoyance (Francisco Mancebo). ASO vaati kaikkien tapaukseen liitettyjen ajajien kilpailuoikeuden epäämistä, vaikka Astana-Würth oli jo saanut näkemykselleen tukea CAS:ista.
Päivää ennen Ranskan ympäriajon alkua Astana-Würth antoi periksi ASO:n painostukselle ja jättäytyi pois kilpailusta. ASO oli kieltänyt 5 tallin ajajaa osallistumasta ja näin tallille jäi vain 4 ajajaa (joukkueessa on oltava vähintään 6 ajajaa), eikä se näin ollen voinut osallistua kilpailuun. Vuonna 2005 kilpailussa 4. sijoittunut Francisco Mancebo päätti lopettaa uransa.
Viisi päivää myöhemmin T-Mobile erotti urheilupäällikkönsä Rudy Pevenagen, koska myös hänet liitettiin tapaukseen. 21. heinäkuuta talli päätti jäädyttää Jan Ullrichin ja Óscar Sevillan sopimukset. Samana päivänä Espanjalainen pyöräilylehti Meta2Mil julkaisi listan Fuentesin käyttämistä koodinimistä, joita poliisi ei ollut vielä kyennyt purkamaan.
Jatko
Marraskuussa 2006 El Mundo kertoi, että barcelonalainen laboratorio, joka oli analysoinut poliisin takavarikoimat 99 veriplasmapussia, oli löytänyt näytteistä korkeita erytropoietiinin (EPO) arvoja. Tämän perusteella Fuentesin kanssa toimineen urheilijat olivat käyttäneet muita keinoja kuin vain veridopingia. El Mundo vihjasi, että tapaukseen sekaantuneet olivat tehokkaasti delegoineet huijaamisensa Fuentesille, eivätkä olisi kyenneet kontrolloimaan verensä EPO-arvoja, vaikka olisivat halunneet.
Tutkittuaan laboratorion raportin El Mundo kuvasi Fuentesin toimineen seuraavasti: ajajat kävisivät Fuentesin vastaanotolla muutamaa viikkoa ennen merkittävää kilpailua, jolloin heiltä poistettaisiin verta. Fuentes erottaisi verestä veriplasman ja punasolut. Punasolut palautettaisiin urheilijan verenkiertoon vähän ennen kilpailua, mikä paransi heidän kykyään taistella väsymystä vastaan. Jos urheilijan hematokriittiarvo (punasolujen määrä) laski vaarallisen alhaiseksi, heidän verenkiertoon palautettaisiin myös jonkin verran veriplasmaa, johon oli lisätty EPO-hormoneja, jonka avulla laimennettiin punasolujen määrää ja näin vältettiin kiinnijääminen.
Lailliset seuraamukset
26. heinäkuuta Astanan ajajat vapautettiin syytöksistä. Nämä ajajat pakotettiin jäämään pois Ranskan ympäriajosta, johtuen epäilyistä veridopingin käyttöön liittyen. Ajajat olivat: Joseba Beloki, Isidro Nozal, Sergio Paulinho, Allan Davis ja Alberto Contador, ja kukin heistä sai kirjallisen dokumentin, joka vapautti heidät kaikista Operaatio Puertoon liittyvistä epäilyistä.
8. lokakuuta Madridilainen tuomioistuin ilmoitti, että oikeusdokumentteja ei voida käyttää Espanjan pyöräilyliiton tutkimuksissa.
13. lokakuuta Italian viranomaiset vapauttivat Ivan Basson syytöksistä puuttuvan näytön takia. Espanjan viranomaiset vapauttivat myös Jan Ullrichin 25. lokakuuta.
28. lokakuuta Espanjan pyöräilyliitto lopetti kaikki kurinpitotoimenpiteet tapaukseen liitettyjä ajajia kohtaan. Liitto kuitenkin aloitti toimenpiteet Liberty Seguros – Würth -tallin johtajaa Manolo Saizia kohtaan. Kansainvälisen pyöräilyliiton puheenjohtaja Pat McQuaid ilmoitti olevansa pettynyt Espanjan viranomaisten toimenpiteisiin. Hän toivoi, että ajajilta vaadittaisiin DNA-näytteet syyttömyyden toteamiseksi. 7. maaliskuuta 2007 oikeustutkinta päätettiin, koska ei ollut riittävästi näyttöä rikoksesta.
14. helmikuuta 2008 espanjalainen tuomioistuin määräsi, että tutkinta on avattava uudestaan.
Tammikuussa 2009 espanjalainen tuomioistuin ilmoitti, että epäillyt on asetettava syytteeseen. Syytettyjä epäillään rikoksesta yleistä terveyttä kohtaan. Syytteet odotetaan nostettavan yhteensä 8 henkilöä vastaan. Heidän joukossaan ovat Eufemiano Fuentes, Manolo Saiz ja Vincente Belda.
Tunnustamiset ja todisteet dopingin käytöstä
3. huhtikuuta 2007 saksalainen uutistoimisto sid ilmoitti, että yhdeksän pussia, jotka oli merkitty Jan, number 1 tai Hijo Rudicio (Rudyn poika), kaikki vastasivat Jan Ullrichin antamaa DNA näytettä. 7. toukokuuta 2007 Ivan Basso tunnusti sekaantuneensa tapaukseen Italian Olympiakomitean tutkimuksissa. 9. toukokuuta 2007 Michele Scarponi tunnusti olleensa Zapatero Fuentesin listassa.
Tallit
Astana-Würth (nyk. Astana Team)
Comunidad Valenciana
Yksittäiset ajajat
AG2R Prévoyance
Team CSC
Phonak Hearing Systems
T-Mobile Team
Tinkoff Credit Systems
Unibet (nyk. Cycle Collstrop)
Uransa lopettaneet tai kiinnijääneet
Muut urheilijat
5. heinäkuuta Eufemiano Fuentes oli närkästynyt siitä, että vain pyöräilijöiden nimet oli julkistettu ja hän ilmoitti työskennelleensä myös tennispelaajien ja jalkapalloilijoiden kanssa. 27. heinäkuuta IAAF ilmoitti, ettei yleisurheilijoita ollut sekaantunut. 23. syyskuuta entinen pyöräilijä Jesus Manzano kertoi nähneensä ”hyvin tunnettuja jalkapalloilijoita” La Ligasta Fuentesin vastaanotolla.
Muita urheilijoita ei ole nimetty.
Soutu kesäolympialaisissa 1952
Soutu oli Helsingin olympialaisissa 1952 yhdettätoista kertaa kisalajina.
Soudussa kilpailtiin 20.–23. heinäkuuta. Kaikki loppukilpailut käytiin 23. heinäkuuta. Lajiin osallistui ennätykselliset 114 miehistöä 33 maasta. Yhteensä soutajia oli mukana 409. Neuvostoliitosta, Yhdysvalloista, Italiasta ja Suomesta oli osallistuja jokaisessa seitsemässä lajissa.
Soutukilpailut piti alkujaan käydä Taivallahdella, johon rakennettiin Soutustadion melonta- ja soututapahtumia varten. Tätä ei kuitenkaan hyväksytty soutujen kilpailupaikaksi avoimen merituulen takia. Soudut siirrettiin Taivallahdelta huomattavasti suojaisemmalle Meilahdelle.
Kilpailutapahtumat
Yksikkösoudussa koettiin todennäköisesti soutujen suurin yllätys, kun ennen kisoja lähes tuntematon neuvostoliittolainen Juri Tjukalov voitti finaalissa Lontoossa 1948 lajin voittaneen australialaisen Mervyn Woodin. Alkuerässään Tjukalov oli jo ehtinyt kukistaa Lontoon hopeamitalistin uruguaylaisen Eduardo Risson. Pariairokaksikossa Argentiinan pari Tranquilo Capozzo–Eduardo Guerrero oli täysin ylivoimainen.
Perämiehetön kaksikko näytti menevän Lontoon toisintona Yhdistyneen kuningaskunnan ja Sveitsin pareille. Finaalissa sveitsiläispari Kurt Schmid–Hans Kalt johtikin vielä 500 metrin jälkeen, mutta sitten belgialaispari Michel Knuysen–Robert Baetens. Loppumatkalla Yhdysvaltain nuori pari Charles Logg–Thomas Price tuli kuitenkin voittoon hyvällä loppuvedolla. Price oli aloittanut kilpasoudun vasta vuoden 1952 tammikuussa. Perämiehillisessä kaksikossa Ranskan voittajajoukkueen perämies oli kisojen nuorin olympiavoittaja. Bernard Malivoire oli vain 14-vuotias voittaessaan olympiakultaa.
Jugoslavian joukkue oli perämiehittömässä nelosessa alkuerissä, välierissä ja finaalissa omaa luokkaansa. Ranska nousi hopealle hienolla loppukirilla, jonka joukkue oli jo tehnyt välierissä. Suomen joukkue toi maalle ensimmäisen olympialaisen soutumitalin. Perämiehillisessä nelosessa Tšekkoslovakian joukkue esitti myös koko kilpailun hallintaa, ja voitti Lontoon hopean toistaneen Sveitsin joukkueen veneen mitalla loppuotelussa. Kahdeksikon voitti totutusti Yhdysvaltain joukkue. Lajin olympiakulta meni maalle jo kahdeksannen kerran perättäin.
Federal Art Project
pienoiskuva|Juliste Federal Art Projectin työllistämisvaikutuksista. Federal Art Project oli Yhdysvalloissa 1930-luvun laman aikana hallituksen käynnistämä tukijärjestelmä, joka työllisti yli 5000 taiteilijaa vuosina 1935–1939. Osa toimi valtion palkkaamina vapaina taiteilijoina, mutta suurin osa oli opetustehtävissä tai osallistui erilaisiin projekteihin.
Henry Harris
Henry Harris (28. tammikuuta 1925 – 31. lokakuuta 2014) oli australialaissyntyinen lääketieteilijä. Hän oli Oxfordin yliopiston lääketieteen professori ja 1960-luvun johtavia syöpätutkijoita ja geneetikkoja. Hän oli vuodesta 1968 Royal Societyn jäsen.
Bad Romance
"Bad Romance" on Lady Gagan kappale, ja ensimmäinen singlejulkaisu EP-levyltä The Fame Monster. Kappaleen ovat sanoittaneet ja säveltäneet Lady Gaga sekä RedOne.
Luettelo maatalouskoneista vuodenkierron mukaan
Tämä on luettelo maataloustyökoneista käyttövuodenaikansa mukaan. Monia työkoneista voidaan kuitenkin usein käyttää vähäisessä määrin myös muina vuodenaikoina. Esimerkiksi kyntöä voidaan tehdä keväälläkin ja syysviljapellot puolestaan äestetään syksyllä. Syksyllä voidaan myös äestää pellot valmiiksi kevättä varten.
Bad Romance
Kappale vuoti internetiin 2. lokakuuta 2009, mitä Gaga kommentoi: "Nettiin vuotanut versio saa korvani vuotamaan verta, odottakaas että kuulette oikean version." Kappale sai virallisen ensisoittonsa Pariisissa Alexander McQueenin muotinäytöksessä taustamusiikkina. Radioissa kappaleen soitto alkoi 19. lokakuuta. "Bad Romance" julkaistiin digitaalisena singlenä 26. lokakuuta ja myöhemmin fyysisesti. Rolling Stonen The 25 Best Songs of 2009 -listassa kappale sijoittui kymmenenneksi. Vuonna 2010 Lady Gaga voitti "Bad Romancella" seitsemän palkintoa sen musiikkivideosta MTV Video Music Awards -gaalassa, kolme palkintoa MTV Europe Music Awards -gaalassa ja vuonna 2011 Grammy-palkinnot parhaasta naisen esittämästä pop-kappaleesta ja parhaasta lyhyestä musiikkivideosta.
Luettelo maatalouskoneista vuodenkierron mukaan
Äkeet
Äkeillä tasataan muokattu pelto viljelykelpoiseksi.
Kylvökoneet
Kylvökoneilla kylvetään siemen maahan.
Lannoittimet
Kalkitsimet
Bad Romance
Julkaisu
Kappale sai virallisen ensisoittonsa Pariisissa Alexander McQueenin muotinäytöksessä taustamusiikkina. "Bad Romance" julkaistiin digitaalisesti singlenä 26. lokakuuta Ison-Britannian Radio 1 soitti "Bad Romancen" ensimmäisenä 19. lokakuuta 2009 kello 8.35 paikallista aikaa, eli Suomen aikaa klo 10.35. Gaga esiintyi Saturday Night Live -ohjelmassa 3. lokakuuta 2009, jolloin hän esitti kolmen kappaleen sekoituksen. Kappaleiden "LoveGame" ja "Poker Face" välissä Gaga soittaa pianolla akustisen otteen "Bad Romance" -kappaleesta.
Luettelo maatalouskoneista vuodenkierron mukaan
Heinätyöt
Aiemmin:
Bad Romance
Julkaisu
Kappaleesta vuoti internetiin 2. lokakuuta huonolaatuinen demoversio, jota Gaga itsekin haukkui Twitterissä: "Nettiin vuotanut seuraava singleni saa korvani vuotamaan verta. Odottakaapas kun kuulette kappaleesta oikean version".
Live-esitykset
Gaga soitti otteen kappaleesta pianolla akustisesti Saturday Night Live -ohjelmassa Yhdysvalloissa 3. lokakuuta.
Musiikkivideo
Laurieann Gibson vahvisti GagaDaily.com:lle tehneensä koreografian "Bad Romance" -singlen musiikkivideota varten. Gibson sanoi, että videosta tulee "fantastinen". Myöhemmin myös David Guetta päivitti Twitter-blogiinsa viestin, jossa kertoo olevansa seuraavan Lady Gagan musiikkivideon kuvauksissa ja Guetta kehuu häntä hullun nerokkaaksi. Musiikkivideo kuvattiin 16. lokakuuta 2009. Videon ohjasi Francis Lawrence ja se julkaistiin Lady Gagan YouTube-kanavalla 23. marraskuuta 2009. Video oli YouTuben kaikkien aikojen katsotuin video jonkin aikaa, ennen kuin Justin Bieberin "Baby"-kappaleen video ohitti sen.
Alinen Salmijärvi
Alinen Salmijärvi on Pirkanmaalla Kangasalla Suinulan ja Havisevan pohjoispuolella sijaitseva järvi.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Havisenjärven-Myllyojan valuma-alueeseen se kuuluu. Järven vedenpinnan korkeus on 128,8 metriä mpy. Siihen on johdettu kuusi suo- tai metsäojaa. Yksi ojista on Personsuolla sijaitsevan Haukijärven laskuoja. Pohjoisesta laskee vielä Ylisen Salmijärven laskuoja ja idästä Muuranjärvi ja Pöykkyjärvi. Samaa ojaa myöten tulee kalliolouhokselta vettä. Läntisestä ja pienemmästä järvialtaasta alkaa järven laskuoja, joka juoksee lounaaseen päin. Se virtaa Personsoiden läpi Personlammiin, ja jatkaa siitä Personojana Havisevanjärveen. Ojalle tulee koko matkalla pudotusta 11,1 metriä.
Historiaa
Vuoden 1855−1856 Kalmbergin kartastossa järven karttanimi oli sama ”Salmijärvi”. Sen laskujoki virtasi ”Ison Personjärven” kautta ”Havisevanjärveen”. Järveä ympäröivät suot olivat luonnontilassa, mutta sen itäpuolella sijaitsi nittymaita.
Vuoden 1954 peruskartassa oli Haukijärveltä kaivettu yhdysoja Salmijärveen. Sen itäpuolella oli kapea peltotilkku, jonka kuivatusoja laski järven itärantaan. Vuoden 1961 kartan jälkeen on pellot metsitetty ja pikkujärvistä on kaivettu kuivatusoja Salmijärveen. Järvelle oli nyt rakennettu myös vapaa-ajan asunto, jonne pääsi metsäautoteitä myöten.
Haukijärvi (Kangasala, Suinula)
Haukijärvi on Pirkanmaalla Kangasalla Suinulan pohjoispuolella sijaitseva järvi.
Maantietoa
Järven pinta-ala on 1,2 hehtaaria ja se on 150 metriä pitkä ja 100 metriä leveä. Se sijaitsee Alisen Salmijärven pohjoispuolella sen kanssa samalla Personsuolla. Järven rantaviivan pituus on 400 metriä ja sen rannat ovat suomaata. Sillä ei ole kartan mukaan saaria ja se on autio. Järvelle ei tule tietä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Havisenjärven-Myllyojan valuma-alueeseen se kuuluu. Järven vedenpinnan korkeus on 129,0 metriä mpy. Siihen on johdettu neljä suo-ojaa, joista eteläisin on samalla sen laskuoja Aliseen Salmijärveen. Järvien vedenpinnoilla on 0,2 metriä korkeuseroa.
Pähkinäpensaslehto
Pähkinäpensaslehto on lehtometsän kasvillisuustyyppi, joka on Suomessa yksi luonnonsuojelulain mukaan suojeltavista luontotyypeistä. Luontotyyppikriteerit täyttäväksi pähkinäpensaslehdoksi katsotaan alue, jolla on vähintään kaksikymmentä kahden metrin korkuista tai levyistä pähkinäpensasta hehtaarin pinta-alalla yhtenä tai useampana ryhmänä yhtenäisellä rajattavalla olevalla alueella. Pähkinäpensaslehtoja esiintyy Suomessa ainoastaan Etelä-Suomessa. Niitä esiintyy rehevällä ja tuoreella tai kuivahkolla lehtomaalla. Pähkinäpensaslehdoille tyypillisiä kasveja ovat jalot lehtipuut (kuten metsälehmus tai metsätammi), kuusi, koivu ja sinivuokko.
Luonnontilaisia pähkinäpensaslehtoja on Suomessa säilynyt vain vähän. Niitä on raivattu muun muassa pelloiksi ja uhkana voivat nykyisin olla myös uudisrakentaminen ja hakkuut. Ilman hoitotoimia niitä voi uhata myös kuusettuminen, joten lehtoja voidaan hoitaa kuusten ja mahdollisten muiden pähkinää varjostavien puiden hyvin suunnitellulla poistolla. Pähkinäpensas kuitenkin viihtyy yleensä hyvin jalojen lehtipuiden sekä haavan ja raidan kanssa, ja siksi näitä on säästettävä. Itse pähkinäpensaita ei yleensä pidä harventaa, ja lehto pysyy elinvoimaisena kun kuolleet rungot jätetään lahoamaan. Pensaat kukkivat ja tuottavat pähkinöitä vain saadessaan sopivasti valoa.
Pähkinäpensaslehdot ovat yleensä varsin pienialaisia, mutta paikallisesti ne ovat voivat olla melko yleisiäkin, kuten Lohjan seudulla. Uudellamaalla suojeltuja lehtoja on yhteensä useita kymmeniä. Helsingissäkin pieniä lehtoja on muun muassa Pasilassa, Jakomäessä, Maunulassa ja Viikissä.
Pähkinäpensaslehtojen eliöstö
Pähkinäpensaslehtojen eliöstö on hyvin monimuotoista. Kasvillisuus on tavallisesti käenkaali-oravanmarjatyyppiä, mutta voi olla myös esimerkiksi käenkaali-mesiangervotyyppiä tai sinivuokko-käenkaalityyppiä. Aluskasvillisuuteen kuuluu siten lehdoille tyypillisiä lajeja, kuten käenkaali, oravanmarja, mesiangervo, sini- ja valkovuokko, kielo, lehto-orvokki, hentokiurunkannus, kivikkoalvejuuri, kevätlinnunherne, mustakonnanmarja, sudenmarja, jänönsalaatti, hiirenporras, metsäimarre, korpi-imarre, nuokkuhelmikkä, metsäkastikka, lillukka ja vuohenputki.
Pensaskerroksessa pähkinäpensaan seurassa kasvaa usein taikinamarjaa ja korpipaatsamaa sekä tuomia, haapoja ja pihlajia.
Alus- ja pensaskasvillisuuden ohella pähkinäpensaan lähiympäristössä tai itse pensaalla viihtyy useita uhanalaisia eliöitä. Suomessa harvinainen lintu, pähkinähakki, on riippuvainen pähkinäpensaista. Kuolleiden pensaiden lahot rangat ovat monien sienten ja hyönteisten elinpiiriä. Pähkinäpensaalle ominainen juuriloinen on suomukka, joka on rauhoitettu loiskasvi.
David Paterson
David A. Paterson (s. 20. toukokuuta 1954 Brooklyn, New York, Yhdysvallat) on yhdysvaltalainen poliitikko ja New Yorkin osavaltion entinen kuvernööri. Hän kuuluu Yhdysvaltain demokraattiseen puolueeseen.
Paterson nousi New Yorkin kuvernööriksi 17. maaliskuuta 2008 Eliot Spitzerin jouduttua eroamaan prostituutioskandaalin vuoksi. Paterson oli toiminut 1. tammikuuta 2007 lähtien Spitzerin varakuvernöörinä. Hän ei ollut ehdolla kuvernöörinvaaleissa 2010.
Paterson sairastui kolmekuukautisena sillä seurauksella, että hänen toinen silmänsä sokeutui ja toisessa on vakava näkövamma. Hän on koulutukseltaan lakimies. Hänellä on myös alempi korkeakoulututkinto historiasta. Hänellä on aviopuoliso Michelle Paige Paterson ja kaksi lasta, Ashley ja Alex.
Vuonna 2019 Paterson palkattiin kasinoyrityksen varatoimitusjohtajaksi. Kasinoliiketoiminnan avaamista New Yorkinosavaltiossa vasta harkitaan.
Mehustin
thumb|210px|Tavallinen kolmiosainen mehustin käyttövalmiina. Mehustin (myös mehumaija) on marjamehun valmistamiseen tarkoitettu keittiöväline, joka muistuttaa kattilaa. Mehumaijassa on pohjakattila, jossa vesi kiehuu, sen yläpuolella mehukattila, johon mehu kertyy ja josta se johdatetaan letkulla pois, marjakehikko, johon mehustettavat marjat tai hedelmät laitetaan sekä tiivis kansi. Parhaat mehustimet ovat ruostumatonta terästä, koska happamat marjat voivat syövyttää alumiinimehustinta.
Mehustimen pohjakattilaan lisätään vettä, joka kuumennetaan kiehuvaksi keittolevyllä. Marjat pannaan siiviläosaan, jossa lämpö rikkoo marjojen solut. Tällöin mehustettava aines liukenee ja mehu valuu vesihöyryn kuumentamaan mehukattilaan.
Assuanin pato
thumb|Assuanin suurpato.
thumb|Nasan satelliittikuva Assuanin padosta.
Assuanin pato on Assuanin lähelle Egyptiin, Niilin ensimmäisen kataraktin läheisyyteen vuonna 1970 valmistunut, maailman suurimpiin kuuluva pato. Rakennus­hankkeen olivat panneet alulle Neuvostoliitto ja Egyptin hallitus. Sen avulla saatiin hallintaan Niilin vuosittaiset tulvat satojen kilometrien matkalta.
Assuanin läheisyydessä Niilissä on kaksi suurta patoa. Britit alkoivat rakentaa ensimmäistä Assuanin patoa 1899. Pato valmistui vuonna 1902 ja se oli kaksi kilometriä pitkänä ja 54 metriä korkeana silloisen maailman suurin pato. Padon tarkoitus oli säädellä Niilin laakson viljelysten kastelua sekä Niilin jokavuotista tulvaa. Pato avattiin 10. joulukuuta. Patoa laajennettiin vielä vuosina 1907–1912 ja 1929–1933.
Vuonna 1946 pato oli hyvin huonossa kunnossa. Sen jälkeen kun Gamal Abdel Nasser oli vuonna 1954 tullut Egyptin presidentiksi, Yhdysvallat ja Yhdistynyt kuningaskunta suunnittelivat rakentavansa muutamaa kilometriä etelämmäksi uuden, edellistä paljon korkeamman padon ja antoivat Egyptille 270 miljoonan Yhdysvaltain dollarin lainan mutta peruivat sen kesäkuussa vuonna 1956.
Sen jälkeen Nasser sai taakseen Neuvostoliiton ja Kiinan tuen. Rakennustyömaa kesti vuodesta 1960 vuoteen 1970. Pato avattiin 21. heinäkuuta. Ensimmäinen osa valmistui vuonna 1964. Pato rakennettiin neuvostoinsinöörien ja -arkkitehtien alaisuudessa. Suurin osa rakennuksessa käytetystä materiaalista tuli Neuvostoliitosta.
Uusi pato on yli 100 metriä korkea. Sen taakse muodostui maailman suurimpiin tekojärviin kuuluva Nasserjärvi, joka on noin 480 kilometriä pitkä ja 5 250 km²:n laajuinen ja ulottuu pitkälle Sudanin puolelle. Sen alle jäi myös Niilin toinen katarakti.
Rakennustyön aikana tekojärvi uhkasi peittää alleen monia historiallisesti arvokkaita monumentteja. Muun muassa Abu Simbelin temppeli oli jäämässä kokonaan veden alle ja se jouduttiin YK:n avustuksella siirtämään kokonaisuudessaan toisaalle. Sen sijaan Filain saari Isiksen temppeleineen ja nubialainen Wadi Halfan kaupunki jäivät vesimassojen alle. Myös Philaen saaren rakennukset purettiin ja siirrettiin korkeammalle naapurisaarelle vuonna 1972 alkaneessa operaatiossa.
Myös lähes koko Nubian alue uhkasi peittyä vedellä ja tällä pelättiin olevan ympäristöä vaurioittavaa vaikutusta. Padon ympäristöä saastuttavat vaikutukset jäivät pienemmiksi kuin pelättiin.
Voimaloiden tuottama sähkö muodosti puolet Egyptin koko tuotannosta padon valmistuessa. Vuonna 2010 Egypti tuotti 138 700 miljoonaa kWh sähköä, josta vesivoiman eli lähinnä Assuanin osuus (12,9 TWh) oli alle kymmenen prosenttia.
Aiheesta muualla
23.96667°N, 32.86667°W
Talking Book
Talking Book on Stevie Wonderin albumi vuodelta 1972. Se on toinen Wonderin klassisen kauden albumeista, joihin lasketaan myös Music of My Mind, Innervisions, Fulfillingness' First Finale ja Songs in the Key of Life.
Levyltä julkaistiin kaksi singleä, rakkauslaulu "You Are the Sunshine of My Life" ja kantaanottava "Superstition". Molemmat nousivat Amerikan listaykköseksi. Talking Book oli Wonderin siihen astisen uran myydyin albumi, jonka menestystä auttoi Rolling Stonesin kanssa tehty kiertue. Wonder voitti levyn myötä kolme Grammy-palkintoa.
Stevie Wonderista oli tullut suuri tähti Yhdysvalloissa ja aikaisemmasta Music of My Mind lähtien Motown levy-yhtiö oli antanut hänelle huomattavaa musiikillista artistivapautta, joka korostuu myöhemmillä julkaisulla. Seuraava Innervisions oli huomattavasti enemmän silloisia ongelmia esiin tuova. Songs in the Key of Life vuodelta 1976 oli lähes täysin Wonderin omasta elämästä ammennettu.
Talking Book on yksi neljästä Stevie Wonder -albumista, joka valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Onnen-Pekka
Onnen-Pekka on Edvin Laineen ohjaama suomalainen elokuva vuodelta 1948. Sen on käsikirjoittanut Toivo Kauppinen. Komedian pääosia näyttelee kaksi aikansa lapsitähteä, Veli-Matti Kaitala ja Ritva-Leena Åberg. Kaitala esittää Pekka Aaltoa, varakkaan tuomarin suuren kartanon perinyttä poikaa, jota kartanossa asuvat tuomarinvainaan sisarukset yrittävät pelotella kummittelemalla. Laineella itsellään on elokuvassa ärisevän everstin roolin.
Arviot
Aikalaisarvioissa elokuva jäi vähälle huomiolle. Sekä Paula Talaskivi (Helsingin Sanomat) että Juha Nevalainen (Ilta-Sanomat) moittivat lähinnä ohjaajaa siitä, että tämä on tehnyt vaimeaa työtä, josta puuttuu ylitsepursuava iloisuus. Kaitala sai kiitosta, keskeiset aikuisnäyttelijät eivät: ”Yksi näyttelee sillä lailla ja toinen tällä lailla ja ohjaaja antaa näytellä” (Nevalainen).
Myöhemmässä arviossa (Arto Pajukallio) Laine itse saa kiitosta mainiona everstinä.
Hell of a Tester
Hell of a Tester (tai Hellofatester) on suomalaisen Rasmus-yhtyeen (nyk. The Rasmus) vuonna 1998 ilmestynyt, kolmas pitkäsoitto. Suomessa albumi myi kultaa ja sen single Liquid äänestettiin vuoden singleksi.
Walter Mazzarri
Walter Mazzarri (s. 1. lokakuuta 1961) on italialainen jalkapallovalmentaja ja entinen puolustaja. Syyskuusta 2021 lähtien hän on toiminut Cagliarin päävalmentajana.
Ura pelaajana
Mazzarri loi pelaajauransa pohjan ACF Fiorentinan junioriorganisaatiossa, mutta teki ammattilaisdebyyttinsä Serie B:ssä Pescara Calciossa 1981. Hän edusti 1982 lyhyen aikaa pääsarjatasolla pelannutta Cagliari Calciota kunnes siirtyi AC Reggianaan. Hän pelasi urallaan pääasiallisesti Serie A:ta alemmilla sarjatasoilla, joskin oli mukana Empolin seurahistorian ensimmäisissä nousujuhlissa Serie A:han 1986. Mazzarri lopetti peliuransa 1995 Sassari Torresissa.
Ura valmentajana
Kolmisen vuotta peliuransa lopettamisen jälkeen Mazzarri palasi jalkapallon pariin Renzo Ulivierin apulaisvalmentajaksi SSC Napoliin. Kun Ulivieri jätti seuran 1999 siirtyi Mazzarri Bologna FC:n apulaisvalmentajaksi ja vuonna 2000 seuran nuorisojoukkueen peräsimeen.
Päävalmentajadebyyttinsä Mazzarri teki vuonna 2001 Serie C2:ssa pelanneessa SSD Acirealessa, jota oli pelaajaurallaan edustanut. Seuraavalla kaudella hän siirtyi AC Pistoieseen ja 2003 AS Livorno Calcion päävalmentajaksi. Livornossa Mazzarri teki läpimurtonsa valmentajana luotsaten seuran kauden 2003/04 päätteeksi Serie B:ssä kolmanneksi ja pääsarjaan. Menestyksestä huolimatta Mazzarri jätti seuran ja siirtyi Regginan päävalmentajaksi. Hänen johdollaan seura onnistui säilyttämään sarjapaikkansa Serie A:ssa seuraavilla kausilla. Tiukin oli kausi 2006/07 johon Reggiana joutui lähtemään Italian jalkapalloskandaalin vuoksi -11 pisteestä. Mazzarri pelasti Regginan putoamiselta pisteen turvin. Kauden jälkeen hän siirtyi UC Sampdorian päävalmentajaksi.
Mazzarri teki Sampdoriassa hienoa työtä. Ensimmäisellä kaudellaan hän johdatti seuran hienosti kuudenneksi ja UEFA Cupiin kaudelle 2008/09. Uudet haasteet söivät genovalaisten iskukykyä seuraavalla kaudella ja liigasijoitus putosi Sampdorian ollessa 13:s. Italian cupissa seura teki kuitenkin hienoa jälkeä ja eteni aina finaaliin saakka. Pokaali jäi saamatta SS Lazion oltua parempi rangaistuspotkukilpailun jälkeen. Kauden jälkeen Mazzarri jätti seuran.
Lokakuussa 2009 Mazzarri palasi jälleen valmennustehtäviin siirtyen SSC Napolin päävalmentajaksi. Mazzarrin johdolla Napoli omaksui menestyksekkäästi valmentajansa suosiman hyökkäysvoittoisen pelityylin. Mazzarri sai aikaan tulosta heti vajaalla kaudellaan 2009/10 nostaen seuran kuudenneksi ja mukaan europeleihin. Ensimmäinen kokonainen kausi toi Mazzarrin suojateille kolmannen sijan ja kaudella 2011/12 Napoli nähtiin Mestarien liigassa. Hyökkäysvoittoinen pelityyli toi tulosta myös Euroopassa ja seura eteni alkulohkostaan jatkoon pudottaen Manchester Cityn Eurooppa-liigaan. Pudotuspeleissä Napoli voitti kotonaan Chelsean 3–1, mutta jatkoaikatappio Lontoossa tiesi putoamista jatkosta. Serie A:ssa kausi päättyi viidenteen sijaan, mutta Coppa Italian finaalissa pettymykset unohtuivat. Napoli voitti Juventuksen 2–0 ja juhli ensimmäistä mestaruuspokaaliaan 25 vuoteen. Kaudella 2012/13 Napoli jatkoi menestyksekästä taivaltaan Mazzarrin alaisuudessa. Juventuksen vauhti oli Serie A:ssa seuralle kuitenkin liikaa ja mestaruus karkasi torinolaisille. Kakkossijan myötä Napoli selvisi kuitenkin Mestarien liigaan kolmatta kertaa Mazzarrin alaisuudessa.